# Επίσημη Εφημερίδα L 345/2020

| | ISSN 1977-0669 |
| --- | --- |
| Επίσημη Εφημερίδα
  της Ευρωπαϊκής Ένωσης | L 345 |
| | |
| Έκδοση στην ελληνική γλώσσα | Νομοθεσία | 63ό έτος19 Οκτωβρίου 2020 |

ISSN 1977-0669

Επίσημη Εφημερίδα

της Ευρωπαϊκής Ένωσης

L 345

Έκδοση στην ελληνική γλώσσα

Νομοθεσία

63ό έτος19 Οκτωβρίου 2020

---

| Περιεχόμενα | | II   Μη νομοθετικές πράξεις | Σελίδα |
| --- | --- | --- | --- |
| | | ΚΑΝΟΝΙΣΜΟΙ |
| | * | Εκτελεστικός κανονισμός (ΕΕ) 2020/1507 του Συμβουλίου, της 16ης Οκτωβρίου 2020, για την εφαρμογή του άρθρου 9 του κανονισμού (ΕΚ) αριθ. 1183/2005 για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό | 1 |
| | | ΑΠΟΦΑΣΕΙΣ |
| | * | Απόφαση (ΕΕ) 2020/1508 του Συμβουλίου, της 12ης Οκτωβρίου 2020, για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της ευρωπαϊκής επιτροπής για την εκπόνηση προτύπων στην εσωτερική ναυσιπλοΐα (CESNI) και της Κεντρικής Επιτροπής για τη Ναυσιπλοΐα στον Ρήνο (CCNR) σχετικά με την έγκριση προτύπων αναφορικά με τις τεχνικές προδιαγραφές για τα πλοία εσωτερικής ναυσιπλοΐας | 6 |
| | * | Εκτελεστική απόφαση (ΚΕΠΠΑ) 2020/1509 του Συμβουλίου, της 16ης Οκτωβρίου 2020, για την εφαρμογή της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό | 8 |

Περιεχόμενα

II   Μη νομοθετικές πράξεις

Σελίδα

ΚΑΝΟΝΙΣΜΟΙ

*

Εκτελεστικός κανονισμός (ΕΕ) 2020/1507 του Συμβουλίου, της 16ης Οκτωβρίου 2020, για την εφαρμογή του άρθρου 9 του κανονισμού (ΕΚ) αριθ. 1183/2005 για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό

1

ΑΠΟΦΑΣΕΙΣ

*

Απόφαση (ΕΕ) 2020/1508 του Συμβουλίου, της 12ης Οκτωβρίου 2020, για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της ευρωπαϊκής επιτροπής για την εκπόνηση προτύπων στην εσωτερική ναυσιπλοΐα (CESNI) και της Κεντρικής Επιτροπής για τη Ναυσιπλοΐα στον Ρήνο (CCNR) σχετικά με την έγκριση προτύπων αναφορικά με τις τεχνικές προδιαγραφές για τα πλοία εσωτερικής ναυσιπλοΐας

6

*

Εκτελεστική απόφαση (ΚΕΠΠΑ) 2020/1509 του Συμβουλίου, της 16ης Οκτωβρίου 2020, για την εφαρμογή της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό

8

| EL | Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.
  Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο. |
| --- | --- |

EL

Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.

Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο.

---

II Μη νομοθετικές πράξεις

ΚΑΝΟΝΙΣΜΟΙ

| 19.10.2020 | EL | Επίσημη Εφημερίδα της Ευρωπαϊκής Ένωσης | L 345/1 |
| --- | --- | --- | --- |

19.10.2020

EL

Επίσημη Εφημερίδα της Ευρωπαϊκής Ένωσης

L 345/1

---

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1507 ΤΟΥ ΣΥΜΒΟΥΛΙΟΥ

της 16ης Οκτωβρίου 2020

για την εφαρμογή του άρθρου 9 του κανονισμού (ΕΚ) αριθ. 1183/2005 για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη τον κανονισμό (ΕΚ) αριθ. 1183/2005 του Συμβουλίου, της 18ης Ιουλίου 2005, για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό (1) και ιδιαίτερα το άρθρο 9 παράγραφος 5,

Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,

Εκτιμώντας τα ακόλουθα:

| (1) | Στις 18 Ιουλίου 2005 το Συμβούλιο εξέδωσε τον κανονισμό (ΕΚ) αριθ. 1183/2005. |
| --- | --- |

(1)

Στις 18 Ιουλίου 2005 το Συμβούλιο εξέδωσε τον κανονισμό (ΕΚ) αριθ. 1183/2005.

| (2) | Στις 19 Αυγούστου, 2020 η Επιτροπή του Συμβουλίου Ασφαλείας του Οργανισμού Ηνωμένων Εθνών, η οποία συγκροτήθηκε δυνάμει της απόφασης 1533 (2004) του Συμβουλίου Ασφαλείας του ΟΗΕ, τροποποίησε τις καταχωρίσεις για δύο πρόσωπα και τρεις οντότητες που υπόκεινται σε περιοριστικά μέτρα. |
| --- | --- |

(2)

Στις 19 Αυγούστου, 2020 η Επιτροπή του Συμβουλίου Ασφαλείας του Οργανισμού Ηνωμένων Εθνών, η οποία συγκροτήθηκε δυνάμει της απόφασης 1533 (2004) του Συμβουλίου Ασφαλείας του ΟΗΕ, τροποποίησε τις καταχωρίσεις για δύο πρόσωπα και τρεις οντότητες που υπόκεινται σε περιοριστικά μέτρα.

| (3) | Το παράρτημα I του κανονισμού (ΕΚ) αριθ. 1183/2005 θα πρέπει, συνεπώς, να τροποποιηθεί αναλόγως, |
| --- | --- |

(3)

Το παράρτημα I του κανονισμού (ΕΚ) αριθ. 1183/2005 θα πρέπει, συνεπώς, να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα I του κανονισμού (ΕΚ) αριθ. 1183/2005 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.

Βρυξέλλες, 16 Οκτωβρίου 2020.

Για το Συμβούλιο

Ο Πρόεδρος

M. ROTH

---

(1)  
  ΕΕ L 193 της 23.7.2005, σ. 1.

1

---

ΠΑΡΑΡΤΗΜΑ

I.

| 29. | Ntabo Ntaberi SHEKA |
| --- | --- |

29.

Ntabo Ntaberi SHEKA

Χαρακτηρισμός: Γενικός διοικητής, οργάνωση Nduma Defence of Congo, ομάδα Mayi Mayi Sheka.

Ημερομηνία γέννησης: 4 Απριλίου 1976.

Τόπος γέννησης: Walikale, περιοχή Walikalele, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Διεύθυνση: Goma, Βόρειο Kivu, Λαϊκή Δημοκρατία του Κονγκό (στη φυλακή).

Ημερομηνία καταχώρισης από τον ΟΗΕ: 28 Νοεμβρίου 2011.

Άλλες πληροφορίες: Παραδόθηκε στη MONUSCO στις 26 Ιουλίου 2017 και έκτοτε κρατείται από τις αρχές του Κονγκό. Η δίκη του για εγκλήματα πολέμου, εγκλήματα κατά της ανθρωπότητας και συμμετοχή σε εξεγερτικό κίνημα, ενώπιον του στρατοδικείου της Γκόμα, ξεκίνησε στα τέλη Νοεμβρίου του 2018. Διαδικτυακός σύνδεσμος για την ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/How-we-work/Notices/View-UN-Notices-Individuals

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Ntabo Ntaberi Sheka, γενικός διοικητής του πολιτικού σκέλους της Mayi Mayi Sheka, είναι ο πολιτικός αρχηγός μιας κονγκολέζικης ένοπλης ομάδας που εμποδίζει τον αφοπλισμό, την αποστράτευση και την επανένταξη των μαχητών. Η Mayi Mayi Sheka είναι παραστρατιωτική ομάδα με έδρα το Κονγκό που επιχειρεί από βάσεις στην περιοχή Walikale στην ανατολική ΛΔΚ. Η ομάδα Mayi Mayi Sheka έχει κάνει επιθέσεις σε ορυχεία στην ανατολική ΛΔΚ, έχει καταλάβει τα ορυχεία Bisiye και έχει αποσπάσει με εκβιασμούς ποσά από ντόπιους. Ο Ntabo Ntaberi Sheka έχει επίσης διαπράξει σοβαρές παραβιάσεις του διεθνούς δικαίου που στρέφονται κατά παιδιών. Ο Ntabo Ntaberi Sheka σχεδίασε και οργάνωσε σειρά επιθέσεων στην περιοχή Walikale από τις 30 Ιουλίου ως τις 2 Αυγούστου 2010, για να τιμωρηθεί ο τοπικός πληθυσμός που κατηγορήθηκε για συνεργασία με τις κυβερνητικές δυνάμεις του Κονγκό. Κατά τη διάρκεια αυτών των επιθέσεων, παιδιά βιάσθηκαν και απήχθησαν, υποχρεώθηκαν σε καταναγκαστική εργασία και υπεβλήθησαν σε βάναυση, απάνθρωπη και ταπεινωτική μεταχείριση. Επίσης, η παραστρατιωτική ομάδα Mayi Mayi Sheka στρατολογεί διά της βίας αγόρια και έχει στις τάξεις της παιδιά από δίκτυα στρατολόγησης.

| 30. | Bosco TAGANDA |
| --- | --- |

30.

Bosco TAGANDA

[γνωστός και ως: α) Bosco Ntaganda, β) Bosco Ntagenda, γ) Στρατηγός Taganda, δ) Lydia (όταν αποτελούσε μέλος της APR), ε) Terminator, στ) Tango Romeo (κωδικός κλήσης), ζ) Romeo (κωδικός κλήσης), η) Ταγματάρχης]

Διεύθυνση: Χάγη, Κάτω Χώρες (από τον Ιούνιο του 2016).

Ημερομηνία γέννησης: μεταξύ 1973 και 1974.

Τόπος γέννησης: Bigogwe, Ρουάντα.

Ιθαγένεια: Λαϊκής Δημοκρατίας του Κονγκό.

Διεύθυνση: Χάγη, Κάτω Χώρες.

Ημερομηνία καταχώρισης από τον ΟΗΕ: 1 Νοεμβρίου 2005.

Άλλες πληροφορίες: Γεννημένος στη Ρουάντα, μετακόμισε στη Nyamitaba, στην περιοχή Masisi, στο Βόρειο Kivu, όταν ήταν παιδί. Διορίστηκε ταξίαρχος των FARDC της ΛΔΚ με προεδρικό διάταγμα στις 11 Δεκεμβρίου 2004, μετά τις ειρηνευτικές συμφωνίες του Ituri. Πρώην αρχηγός επιτελείου του CNDP, έγινε στρατιωτικός αρχηγός του CNDP, μετά τη σύλληψη του Laurent Nkunda τον Ιανουάριο του 2009. Από τον Ιανουάριο του 2009, de facto αναπληρωτής διοικητής των διαδοχικών επιχειρήσεων «Umoja Wetu», «Kimia II» και «Amani Leo» κατά της FDLR στο Βόρειο και Νότιο Kivu. Εισήλθε στη Ρουάντα τον Μάρτιο του 2013 και παραδόθηκε οικειοθελώς στους αξιωματούχους του ΔΠΔ στο Kigali στις 22 Μαρτίου. Ακολούθησε η μεταγωγή του στο ΔΠΔ στη Χάγη, Κάτω Χώρες. Στις 9 Ιουνίου 2014, το ΔΠΔ επιβεβαίωσε 13 κατηγορίες εγκλημάτων πολέμου και πέντε κατηγορίες εγκλημάτων κατά της ανθρωπότητας εις βάρος του· η δίκη άρχισε τον Σεπτέμβριο του 2015. Στις 8 Ιουλίου 2019, το ΔΠΔ τον έκρινε ένοχο για 18 κατηγορίες εγκλημάτων πολέμου και εγκλημάτων κατά της ανθρωπότητας που διαπράχθηκαν στο Ituri το 2002-2003. Στις 7 Νοεμβρίου 2019 καταδικάστηκε σε συνολική ποινή φυλάκισης 30 ετών. Έχει ασκήσει έφεση τόσο κατά της καταδίκης όσο και επί της ποινής του. Διαδικτυακός σύνδεσμος για την ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/How-we-work/Notices/View-UN-Notices-Individuals

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Bosco Taganda ήταν ο Στρατιωτικός Διοικητής του UPC/L, ο οποίος ασκεί επιρροή στις πολιτικές του διατηρώντας το πρόσταγμα και τον έλεγχο των δραστηριοτήτων των δυνάμεων του UPC/L, μιας από τις ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003)· ενέχεται σε εμπόριο όπλων κατά παράβαση του εμπάργκο όπλων. Διορίστηκε στρατηγός στους κόλπους των FARDC τον Δεκέμβριο του 2004, αρνήθηκε όμως να δεχθεί την προαγωγή αυτή και έτσι έμεινε εκτός FARDC. Σύμφωνα με το Γραφείο του Ειδικού Αντιπροσώπου του ΓΓ για τα παιδιά και τις ένοπλες συγκρούσεις, ευθύνεται για τη στρατολόγηση και χρησιμοποίηση παιδιών στο Ituri το 2002 και 2003, άμεσα ή/και ως υπεύθυνος διοικητής για 155 περιπτώσεις στρατολόγησης και χρησιμοποίησης παιδιών στο Βόρειο Kivu μεταξύ 2002 και 2009. Ως Αρχηγός Επιτελείου του CNDP, ευθύνεται και άμεσα και ως υπεύθυνος διοικητής για τη σφαγή της Kiwanja (Νοέμβριος του 2008).

Γεννημένος στη Ρουάντα, μετακόμισε στη Nyamitaba, στην περιοχή Masisi, στην επαρχία του Βόρειου Kivu, όταν ήταν παιδί. Τον Ιούνιο του 2011 διέμενε στο Goma και ήταν ιδιοκτήτης μεγάλων αγροκτημάτων στο Ngungu, στην περιοχή Masisi στο Βόρειο Kivu. Διορίστηκε ταξίαρχος των FARDC της ΛΔΚ με προεδρικό διάταγμα στις 11 Δεκεμβρίου 2004, μετά τις ειρηνευτικές συμφωνίες του Ituri. Υπήρξε πρώην αρχηγός επιτελείου του CNDP και εν συνεχεία έγινε στρατιωτικός αρχηγός του CNDP, μετά τη σύλληψη του Laurent Nkunda τον Ιανουάριο του 2009. Από τον Ιανουάριο του 2009, υπήρξε de facto αναπληρωτής διοικητής των διαδοχικών επιχειρήσεων «Umoja Wetu», «Kimia II» και «Amani Leo» κατά της FDLR στις επαρχίες του Βόρειου και Νότιου Kivu. Εισήλθε στη Ρουάντα τον Μάρτιο του 2013, παραδόθηκε οικειοθελώς στους αξιωματούχους του ΔΠΔ στο Kigali στις 22 Μαρτίου και στη συνέχεια μεταφέρθηκε στο ΔΠΔ στη Χάγη, Κάτω Χώρες. Στις 9 Ιουνίου 2014, το ΔΠΔ επιβεβαίωσε 13 κατηγορίες εγκλημάτων πολέμου και πέντε κατηγορίες εγκλημάτων κατά της ανθρωπότητας εις βάρος του. Η δίκη άρχισε τον Σεπτέμβριο του 2015.

II.

| 1. | ADF (ALLIED DEMOCRATIC FORCES ήτοι Συμμαχικές Δημοκρατικές Δυνάμεις) |
| --- | --- |

1.

ADF (ALLIED DEMOCRATIC FORCES ήτοι Συμμαχικές Δημοκρατικές Δυνάμεις)

(άλλως: α) Forces Democratiques Alliees-Armee Nationale de Liberation de l’Ouganda (Συμμαχικές Δημοκρατικές Δυνάμεις -Εθνικός Στρατός Απελευθέρωσης της Ουγκάντας), β) ADF/NALU γ) NALU

Διεύθυνση: Επαρχία Βόρειου Kivu, Λαϊκή Δημοκρατία του Κονγκό.

Ημερομηνία καταχώρισης από τον ΟΗΕ: 30 Ιουνίου 2014.

Άλλες πληροφορίες: Ιδρυτής και ηγέτης της ADF, ο Jamil Mukulu συνελήφθη στο Dar es Salaam της Τανζανίας τον Απρίλιο του 2015. Κατόπιν, εκδόθηκε στην Καμπάλα της Ουγκάντας, τον Ιούλιο του 2015. Εικάζεται ότι τελεί υπό αστυνομική κράτηση εν αναμονή της δίκης του από τον Ιούνιο του 2016. Ο Seka Baluku διαδέχθηκε τον Jamil Mukulu ως γενικό ηγέτη των ADF. Όπως επισημαίνεται σε διάφορες εκθέσεις της ομάδας εμπειρογνωμόνων του ΟΗΕ για τη ΛΔΚ (S/2015/19, S/2015/797, S/2016/1102, S/2017/672, S/2018/531, S/2019/469, S/2019/974, S/2020/482), η ADF, υπό την ηγεσία μεταξύ άλλων των Seka Baluku, διέπραξε, σχεδίασε ή/και κατηύθυνε κατ’ επανάληψη τη στόχευση, τη θανάτωση και τον ακρωτηριασμό, τον βιασμό και άλλες πράξεις σεξουαλικής βίας, την απαγωγή αμάχων, συμπεριλαμβανομένων παιδιών, καθώς και τις επιθέσεις σε χωριά και εγκαταστάσεις υγειονομικής περίθαλψης, ιδίως στο Mamove της περιοχής Beni, στις 12 και 24 Φεβρουαρίου 2019, και στο Mantumbi της περιοχής Beni στις 5 Δεκεμβρίου 2019 και στις 30 Ιανουαρίου 2020, καθώς και τη συνεχή στρατολόγηση και χρησιμοποίηση παιδιών σε επιθέσεις και αναγκαστική εργασία στην περιοχή Beni της ΛΔΚ από τουλάχιστον το 2015. Διαδικτυακός σύνδεσμος για την ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/How-we-work/Notices/View-UN-Notices-Entities

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Οι Συμμαχικές Δημοκρατικές Δυνάμεις (ADF) συστάθηκαν το 1995 και έχουν ως βάση την ορεινή συνοριακή περιοχή ΛΔΚ-Ουγκάντας. Σύμφωνα με την τελική έκθεση που εξέδωσε η ομάδα εμπειρογνωμόνων του ΟΗΕ για τη Λαϊκή Δημοκρατία του Κονγκό το 2013 και η οποία επικαλείται αξιωματούχους από την Ουγκάντα και πηγές του ΟΗΕ, το 2013 η ADF αριθμούσε 1 200 έως 1 500 ένοπλους μαχητές ανεπτυγμένους στο βορειοανατολικό τμήμα της περιοχής Beni της επαρχίας του Βόρειου Kivu, κοντά στα σύνορα με την Ουγκάντα. Οι ίδιες πηγές εκτιμούν ότι η ADF αριθμεί συνολικά από 1 600 έως 2 500 μέλη (συμπεριλαμβανομένων γυναικών και παιδιών). Λόγω των επιθετικών στρατιωτικών επιχειρήσεων των FARDC και της αποστολής σταθεροποίησης του ΟΗΕ στη ΛΔΚ (MONUSCO) που διεξήχθησαν το 2013 και το 2014, οι μαχητές της ADF έχουν διασκορπιστεί σε πολλές μικρότερες βάσεις ενώ τα γυναικόπαιδα έχουν μετατοπιστεί σε περιοχές δυτικά του Beni και κατά μήκος των συνόρων Ituri-Βόρειου Kivu. Ο στρατιωτικός διοικητικής της ADF είναι ο Hood Lukwago και ο ανώτατος ηγέτης της είναι ο Jamil Mukulu, ο οποίος ήδη υπόκειται σε κυρώσεις.

Η ADF έχει διαπράξει σοβαρές παραβιάσεις του διεθνούς δικαίου και της απόφασης 2078 (2012) του ΣΑΗΕ, όπως περιγράφεται κατωτέρω.

Η ADF έχει στρατολογήσει και χρησιμοποιήσει παιδιά στρατιώτες, κατά παραβίαση του ισχύοντος διεθνούς δικαίου [απόφαση του ΣΑΗΕ παράγραφος 4 στοιχείο δ)].

Η τελική έκθεση της ομάδας εμπειρογνωμόνων για το 2013 ανέφερε ότι οι η ομάδα μίλησε με τρεις πρώην μαχητές της ADF, οι οποίοι δραπέτευσαν το 2013 και περιέγραψαν πώς οι στρατολόγοι της ADF στην Ουγκάντα προσελκύουν άτομα στη ΛΔΚ με ψευδείς υποσχέσεις απασχόλησης (για τους ενήλικες) και δωρεάν παιδείας (για τα παιδιά) και στη συνέχεια τους υποχρεώνουν να ενταχθούν στην ADF. Επίσης σύμφωνα με την έκθεση της ομάδας εμπειρογνωμόνων, πρώην μαχητές της ADF δήλωσαν στην ομάδα ότι οι ομάδες εκπαίδευσης της ADF περιλαμβάνουν ενήλικες άντρες και αγόρια· δύο αγόρια τα οποία δραπέτευσαν από την ADF το 2013 είπαν στην ομάδα ότι είχαν λάβει στρατιωτική εκπαίδευση από την ADF. Η έκθεση της Ομάδας Εμπειρογνωμόνων περιλαμβάνει επίσης περιγραφή της εκπαίδευσης της ADF από «πρώην παιδί στρατιώτη της ADF».

Σύμφωνα με την τελική έκθεση της ομάδας εμπειρογνωμόνων (2012), η ADF στρατολογεί μεταξύ άλλων παιδιά, όπως κατέδειξε η περίπτωση στρατολόγου της ADF, ο οποίος συνελήφθη από τις αρχές της Ουγκάντας στο Kasese με έξι νεαρά αγόρια καθ’ οδόν προς τη ΛΔΚ τον Ιούλιο του 2012.

Συγκεκριμένο παράδειγμα της στρατολόγησης και χρησιμοποίησης παιδιών από την ADF περιγράφεται σε επιστολή της 6ης Ιανουαρίου 2009 της πρώην Διευθύντριας του HRW για την Αφρική, κας Georgette Gagnon, προς τον πρώην Υπουργό Δικαιοσύνης της Ουγκάντας, κ. Kiddhu Makubuyu, όπου αναφέρεται ότι ένα 9χρονο αγόρι, ονόματι Bushobozi Irumba, απήχθη από την ADF το 2000. Καθήκον του ήταν η μεταφορά μαχητών της ADF και η παροχή λοιπών υπηρεσιών προς αυτούς.

Επιπλέον, στο περιοδικό «The Africa Report» αναφέρθηκε ότι η ADF στρατολογεί παιδιά ηλικίας ακόμη και 10 ετών, καθώς και ότι εκπρόσωπος των Ενόπλων Δυνάμεων της Ουγκάντας (UPDF) δήλωσε ότι οι UPDF διέσωσαν 30 παιδιά από στρατόπεδο εκπαίδευσης στο νησί Buvuma στη λίμνη Βικτόρια.

Η ADF έχει επίσης διαπράξει πληθώρα παραβιάσεων των διεθνών ανθρωπίνων δικαιωμάτων και του διεθνούς ανθρωπιστικού δικαίου κατά γυναικών και παιδιών, συμπεριλαμβανομένων δολοφονιών, ακρωτηριασμών και σεξουαλικής βίας [απόφαση ΣΑΗΕ, παράγραφος 4 στοιχείο ε)].

Σύμφωνα με την τελική έκθεση της Ομάδας Εμπειρογνωμόνων του 2013, το 2013 η ADF επιτέθηκε σε αρκετά χωριά, αναγκάζοντας περισσότερους από 66 000 ανθρώπους να καταφύγουν στην Ουγκάντα. Οι εν λόγω επιθέσεις ερήμωσαν μια μεγάλη περιοχή, την οποία η ADF έχει πλέον υπό τον έλεγχό της, με απαγωγές ή δολοφονίες ανθρώπων που επιστρέφουν στα χωριά τους. Μεταξύ Ιουλίου και Σεπτεμβρίου 2013, η ADF αποκεφάλισε τουλάχιστον πέντε ανθρώπους στην περιοχή Kamango, πυροβόλησε πολλούς άλλους και απήγαγε δεκάδες ακόμη. Οι εν λόγω ενέργειες τρομοκράτησαν τον τοπικό πληθυσμό και απέτρεψαν ανθρώπους να επιστρέψουν στο σπίτι τους.

Μέσω Παγκόσμιας Οριζόντιας Διακοίνωσης (Global Horizontal Note), ενός μηχανισμού παρακολούθησης και αναφοράς σοβαρότατων παραβιάσεων εις βάρος παιδιών σε περιπτώσεις ένοπλης σύγκρουσης, η Ομάδα Εργασίας για τα Παιδιά και τις Ένοπλες Συγκρούσεις του Συμβουλίου Ασφαλείας (CAAC) ενημερώθηκε ότι κατά την περίοδο αναφοράς Οκτωβρίου-Δεκεμβρίου 2013, η ADF ήταν υπεύθυνη για 14 από τις 18 καταγεγραμμένες περιπτώσεις με θύματα παιδιά, συμπεριλαμβανομένου ενός περιστατικού που διαδραματίστηκε την 11η Δεκεμβρίου 2013, στην περιοχή του Beni, στο Βόρειο Kivu, όταν η ADF επιτέθηκε στο χωριό Musuku, σκοτώνοντας 23 ανθρώπους, μεταξύ των οποίων 11 παιδιά (τρία κορίτσια και οκτώ αγόρια), ηλικίας από 2 μηνών έως 17 ετών. Όλα τα θύματα είχαν υποστεί σοβαρότατους ακρωτηριασμούς με ματσέτες, συμπεριλαμβανομένων δύο παιδιών που επέζησαν από την επίθεση.

Στην έκθεση του Μαρτίου του 2014 του Γενικού Γραμματέα για τη σεξουαλική βία που συνδέεται με Συγκρούσεις, οι «Συμμαχικές Δημοκρατικές Δυνάμεις — Εθνικός Στρατός για την Απελευθέρωση της Ουγκάντας» περιλαμβάνονται στον κατάλογο των «Ευλόγως υποπτευόμενων για διάπραξη ή ευθύνη σε βιασμό ή άλλες μορφές σεξουαλική βίας σε περιπτώσεις ένοπλης σύγκρουσης.»

Η ADF έχει επίσης συμμετάσχει σε επιθέσεις κατά κυανόκρανων της MONUSCO [απόφαση ΣΑΗΕ, παράγραφος 4 στοιχείο θ)].

Τέλος, η Σταθεροποιητική Αποστολή του Οργανισμού Ηνωμένων Εθνών στη Λαϊκή Δημοκρατία του Κονγκό (MONUSCO) ανέφερε ότι η ADF έχει πραγματοποιήσει τουλάχιστον δύο επιθέσεις κατά κυανόκρανων της MONUSCO. Η πρώτη έλαβε χώρα στις 14 Ιουλίου 2013 και συνίστατο σε επίθεση κατά μονάδας περιπολίας της MONUSCO στον δρόμο μεταξύ των περιοχών Mbau και Kamango. Η εν λόγω επίθεση περιγράφεται λεπτομερώς στην τελική έκθεση της Ομάδας Εμπειρογνωμόνων του 2013. Η δεύτερη επίθεση έλαβε χώρα στις 3 Μαρτίου 2014. Ένα όχημα της MONUSCO δέχθηκε επίθεση με χειροβομβίδες σε απόσταση δέκα χιλιομέτρων από το αεροδρόμιο Mavivi στο Beni, κατά την οποία τραυματίστηκαν πέντε κυανόκρανοι.

Ιδρυτής και ηγέτης της ADF, ο Jamil Mukulu συνελήφθη στο Dar es Salaam της Τανζανίας τον Απρίλιο του 2015. Κατόπιν, εκδόθηκε στην Καμπάλα της Ουγκάντας, τον Ιούλιο του 2015. Από τον Ιούνιο του 2016 τελεί υπό αστυνομική κράτηση εν αναμονή της δίκης του.

| 7. | MACHANGA LTD |
| --- | --- |

7.

MACHANGA LTD

Διεύθυνση: Plot 55A, Upper Kololo Terrace, Καμπάλα, Ουγκάντα.

Ημερομηνία καταχώρισης από τον ΟΗΕ: 29 Μαρτίου 2007.

Άλλες πληροφορίες: Εταιρεία εξαγωγής χρυσού (Διευθυντές: κ. Rajendra Kumar Vaya και κ. Hirendra M. Vaya). Το 2010 δεσμεύθηκαν από την τράπεζα Bank of Nova Scotia Mocatta (ΗΒ) περιουσιακά στοιχεία της Machanga, που τηρούνταν στον λογαριασμό της Emirates Gold. Οι ιδιοκτήτες της Machanga εξακολουθούν να ασχολούνται με την αγορά χρυσού από την ανατολική ΛΔΚ. Η Machanga Ltd υπέβαλε για τελευταία φορά ετήσια φορολογική δήλωση το 2004 και έχει καταχωριστεί ως «ανενεργή» σύμφωνα με τις αρχές της Δημοκρατίας της Ουγκάντας. Διαδικτυακός σύνδεσμος για την ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/How-we-work/Notices/View-UN-Notices-Entities

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Η Machanga αγόραζε χρυσό μέσω τακτικών εμπορικών σχέσεων με εμπόρους της ΛΔΚ που διατηρούσαν στενούς δεσμούς με παραστρατιωτικές οργανώσεις. Αυτό συνιστά «παροχή συνδρομής» σε παράνομες ένοπλες ομάδες κατά παράβαση του εμπάργκο όπλων στις αποφάσεις 1493 (2003) και 1596 (2005). Εταιρεία εξαγωγής χρυσού (Διευθυντές: κ. Rajendra Kumar Vaya και κ. Hirendra M. Vaya). Το 2010 δεσμεύθηκαν από την τράπεζα Bank of Nova Scotia Mocatta (ΗΒ) περιουσιακά στοιχεία της Machanga, που τηρούνταν στον λογαριασμό της Emirates Gold. Ο Rajendra Kumar, πρώην ιδιοκτήτης της Machanga, και ο αδελφός του, Vipul Kumar, εξακολουθούν να ασχολούνται με την αγορά χρυσού από την ανατολική ΛΔΚ.

| 9. | UGANDA COMMERCIAL IMPEX (UCI) LTD |
| --- | --- |

9.

UGANDA COMMERCIAL IMPEX (UCI) LTD

Διεύθυνση: α) Plot 22, Kanjokya Street, Kamwokya, Καμπάλα, Ουγκάντα (Τηλ.: +256 41 533 578/9), β) PO BOX 22 709, Καμπάλα, Ουγκάντα.

Ημερομηνία καταχώρισης από τον ΟΗΕ: 29 Μαρτίου 2007.

Άλλες πληροφορίες: Εταιρεία εξαγωγής χρυσού. (Διευθυντές: κ. Jamnadas V. LODHIA, γνωστός ως «Chuni» και οι γιοι του, κ. Kunal J. LODHIA και Jitendra J. LODHIA). Τον Ιανουάριο του 2011, οι αρχές της Ουγκάντας ανακοίνωσαν στην Επιτροπή ότι, κατόπιν ειδικής παρέκκλισης, η Emirates Gold εξόφλησε την οφειλή της UCI προς την τράπεζα Crane Bank στην Καμπάλα, οδηγώντας σε οριστικό κλείσιμο των λογαριασμών της. Οι διευθυντές της UCI εξακολουθούν να ασχολούνται με την αγορά χρυσού από την ανατολική ΛΔΚ. Η Uganda Commercial Impex (UCI) Ltd υπέβαλε για τελευταία φορά ετήσια φορολογική δήλωση το 2013 και έχει καταχωριστεί ως «ανενεργή» από τις αρχές της Δημοκρατίας της Ουγκάντας. Διαδικτυακός σύνδεσμος για την ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/How-we-work/Notices/View-UN-Notices-Entities

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Η UCI αγόραζε χρυσό μέσω τακτικών εμπορικών σχέσεων με εμπόρους της ΛΔΚ που διατηρούσαν στενούς δεσμούς με παραστρατιωτικές οργανώσεις. Αυτό συνιστά «παροχή συνδρομής» σε παράνομες ένοπλες ομάδες κατά παράβαση του εμπάργκο όπλων στις αποφάσεις 1493 (2003) και 1596 (2005). Εταιρεία εξαγωγής χρυσού. (πρώην Διευθυντές: κ. J.V. LODHIA, γνωστός ως «Chuni», και ο γιος του, κ. Kunal LODHIA). Τον Ιανουάριο του 2011, οι αρχές της Ουγκάντας ανακοίνωσαν στην Επιτροπή ότι, κατόπιν ειδικής παρέκκλισης, η Emirates Gold εξόφλησε την οφειλή της UCI προς την τράπεζα Crane Bank στην Καμπάλα, οδηγώντας σε οριστικό κλείσιμο των λογαριασμών της. Ο πρώην ιδιοκτήτης της UCI, J.V. Lodhia, και ο γιος του, Kumal Lodhia, εξακολούθησαν να ασχολούνται με την αγορά χρυσού από την ανατολική ΛΔΚ.

---

ΑΠΟΦΑΣΕΙΣ

| 19.10.2020 | EL | Επίσημη Εφημερίδα της Ευρωπαϊκής Ένωσης | L 345/6 |
| --- | --- | --- | --- |

19.10.2020

EL

Επίσημη Εφημερίδα της Ευρωπαϊκής Ένωσης

L 345/6

---

ΑΠΟΦΑΣΗ (ΕΕ) 2020/1508 ΤΟΥ ΣΥΜΒΟΥΛΙΟΥ

της 12ης Οκτωβρίου 2020

για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της ευρωπαϊκής επιτροπής για την εκπόνηση προτύπων στην εσωτερική ναυσιπλοΐα (CESNI) και της Κεντρικής Επιτροπής για τη Ναυσιπλοΐα στον Ρήνο (CCNR) σχετικά με την έγκριση προτύπων αναφορικά με τις τεχνικές προδιαγραφές για τα πλοία εσωτερικής ναυσιπλοΐας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 91 παράγραφος 1, σε συνδυασμό με το άρθρο 218 παράγραφος 9,

Έχοντας υπόψη την πρόταση της Ευρωπαϊκής Επιτροπής,

Εκτιμώντας τα ακόλουθα:

| (1) | Η αναθεωρημένη σύμβαση για τη ναυσιπλοΐα στον Ρήνο της 17ης Οκτωβρίου 1868, που τροποποιήθηκε με τη σύμβαση για την τροποποίηση της αναθεωρημένης σύμβασης για τη ναυσιπλοΐα στον Ρήνο και εγκρίθηκε στις 20 Νοεμβρίου 1963, άρχισε να ισχύει στις 14 Απριλίου 1967. |
| --- | --- |

(1)

Η αναθεωρημένη σύμβαση για τη ναυσιπλοΐα στον Ρήνο της 17ης Οκτωβρίου 1868, που τροποποιήθηκε με τη σύμβαση για την τροποποίηση της αναθεωρημένης σύμβασης για τη ναυσιπλοΐα στον Ρήνο και εγκρίθηκε στις 20 Νοεμβρίου 1963, άρχισε να ισχύει στις 14 Απριλίου 1967.

| (2) | Σύμφωνα με την εν λόγω σύμβαση, η Κεντρική Επιτροπή για τη Ναυσιπλοΐα στον Ρήνο (CCNR) δύναται να εγκρίνει τεχνικές προδιαγραφές για τα πλοία εσωτερικής ναυσιπλοΐας. |
| --- | --- |

(2)

Σύμφωνα με την εν λόγω σύμβαση, η Κεντρική Επιτροπή για τη Ναυσιπλοΐα στον Ρήνο (CCNR) δύναται να εγκρίνει τεχνικές προδιαγραφές για τα πλοία εσωτερικής ναυσιπλοΐας.

| (3) | Η δράση της Ένωσης στον τομέα της εσωτερικής ναυσιπλοΐας θα πρέπει να αποσκοπεί στη διασφάλιση ομοιομορφίας στην κατάρτιση των τεχνικών προδιαγραφών για τα πλοία εσωτερικής ναυσιπλοΐας οι οποίες πρέπει να εφαρμόζονται στην Ένωση. |
| --- | --- |

(3)

Η δράση της Ένωσης στον τομέα της εσωτερικής ναυσιπλοΐας θα πρέπει να αποσκοπεί στη διασφάλιση ομοιομορφίας στην κατάρτιση των τεχνικών προδιαγραφών για τα πλοία εσωτερικής ναυσιπλοΐας οι οποίες πρέπει να εφαρμόζονται στην Ένωση.

| (4) | Η ευρωπαϊκή επιτροπή για την εκπόνηση προτύπων στην εσωτερική ναυσιπλοΐα (CESNI) συστάθηκε στις 3 Ιουνίου 2015 στο πλαίσιο της CCNR, με σκοπό να εκπονεί τεχνικά πρότυπα για τις εσωτερικές πλωτές οδούς σε διάφορα πεδία, ιδίως όσον αφορά τα πλοία, την τεχνολογία των πληροφοριών και το πλήρωμα. |
| --- | --- |

(4)

Η ευρωπαϊκή επιτροπή για την εκπόνηση προτύπων στην εσωτερική ναυσιπλοΐα (CESNI) συστάθηκε στις 3 Ιουνίου 2015 στο πλαίσιο της CCNR, με σκοπό να εκπονεί τεχνικά πρότυπα για τις εσωτερικές πλωτές οδούς σε διάφορα πεδία, ιδίως όσον αφορά τα πλοία, την τεχνολογία των πληροφοριών και το πλήρωμα.

| (5) | Για αποτελεσματικές μεταφορές στις εσωτερικές πλωτές οδούς είναι σημαντικό οι τεχνικές προδιαγραφές για τα πλοία να είναι συμβατές και όσο το δυνατόν πιο εναρμονισμένες με βάση διαφορετικά νομικά καθεστώτα στην Ευρώπη. Ειδικότερα, τα κράτη μέλη που είναι επίσης μέλη της CCNR θα πρέπει να υποστηρίζουν τις αποφάσεις που εναρμονίζουν τους κανόνες της CCNR με εκείνους που ισχύουν στην Ένωση. |
| --- | --- |

(5)

Για αποτελεσματικές μεταφορές στις εσωτερικές πλωτές οδούς είναι σημαντικό οι τεχνικές προδιαγραφές για τα πλοία να είναι συμβατές και όσο το δυνατόν πιο εναρμονισμένες με βάση διαφορετικά νομικά καθεστώτα στην Ευρώπη. Ειδικότερα, τα κράτη μέλη που είναι επίσης μέλη της CCNR θα πρέπει να υποστηρίζουν τις αποφάσεις που εναρμονίζουν τους κανόνες της CCNR με εκείνους που ισχύουν στην Ένωση.

| (6) | Η CESNI αναμένεται να εγκρίνει το ευρωπαϊκό πρότυπο καθορισμού τεχνικών προδιαγραφών για τα πλοία εσωτερικής ναυσιπλοΐας («πρότυπο ES-TRIN») 2021/1 και το συμπληρωματικό πρότυπο δοκιμής AIS εσωτερικής ναυσιπλοΐας 2021/3.0 στη συνεδρίασή της στις 13 Οκτωβρίου 2020. |
| --- | --- |

(6)

Η CESNI αναμένεται να εγκρίνει το ευρωπαϊκό πρότυπο καθορισμού τεχνικών προδιαγραφών για τα πλοία εσωτερικής ναυσιπλοΐας («πρότυπο ES-TRIN») 2021/1 και το συμπληρωματικό πρότυπο δοκιμής AIS εσωτερικής ναυσιπλοΐας 2021/3.0 στη συνεδρίασή της στις 13 Οκτωβρίου 2020.

| (7) | Το πρότυπο ES-TRIN 2021/1 καθορίζει ενιαίες τεχνικές προδιαγραφές που είναι αναγκαίες για να διασφαλίζεται η ασφάλεια των πλοίων εσωτερικής ναυσιπλοΐας. Περιλαμβάνει διατάξεις σχετικά με τη ναυπήγηση, τις εγκαταστάσεις και τον εξοπλισμό των πλοίων εσωτερικής ναυσιπλοΐας, ειδικές διατάξεις για συγκεκριμένες κατηγορίες πλοίου, όπως τα επιβατηγά πλοία, τις ωθούμενες συνοδείες και τα πλοία μεταφοράς εμπορευματοκιβωτίων, διατάξεις σχετικά με τον εξοπλισμό συστήματος αυτόματης ταυτοποίησης, διατάξεις σχετικά με τα στοιχεία ταυτοποίησης πλοίου, υπόδειγμα πιστοποιητικών και μητρώου, μεταβατικές διατάξεις, καθώς και οδηγίες για την εφαρμογή του τεχνικού προτύπου. Το πρότυπο δοκιμής AIS εσωτερικής ναυσιπλοΐας 2021/3.0 καθορίζει τις απαιτήσεις λειτουργίας και επιδόσεων, τις μεθόδους δοκιμής και τα απαιτούμενα αποτελέσματα δοκιμής για τον φερόμενο επί πλοίου εξοπλισμό AIS εσωτερικής ναυσιπλοΐας. |
| --- | --- |

(7)

Το πρότυπο ES-TRIN 2021/1 καθορίζει ενιαίες τεχνικές προδιαγραφές που είναι αναγκαίες για να διασφαλίζεται η ασφάλεια των πλοίων εσωτερικής ναυσιπλοΐας. Περιλαμβάνει διατάξεις σχετικά με τη ναυπήγηση, τις εγκαταστάσεις και τον εξοπλισμό των πλοίων εσωτερικής ναυσιπλοΐας, ειδικές διατάξεις για συγκεκριμένες κατηγορίες πλοίου, όπως τα επιβατηγά πλοία, τις ωθούμενες συνοδείες και τα πλοία μεταφοράς εμπορευματοκιβωτίων, διατάξεις σχετικά με τον εξοπλισμό συστήματος αυτόματης ταυτοποίησης, διατάξεις σχετικά με τα στοιχεία ταυτοποίησης πλοίου, υπόδειγμα πιστοποιητικών και μητρώου, μεταβατικές διατάξεις, καθώς και οδηγίες για την εφαρμογή του τεχνικού προτύπου. Το πρότυπο δοκιμής AIS εσωτερικής ναυσιπλοΐας 2021/3.0 καθορίζει τις απαιτήσεις λειτουργίας και επιδόσεων, τις μεθόδους δοκιμής και τα απαιτούμενα αποτελέσματα δοκιμής για τον φερόμενο επί πλοίου εξοπλισμό AIS εσωτερικής ναυσιπλοΐας.

| (8) | Ενδείκνυται να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της CESNI, δεδομένου ότι το πρότυπο ES-TRIN 2021/1 θα μπορεί να επηρεάσει με καθοριστικό τρόπο το περιεχόμενο του δικαίου της Ένωσης, και συγκεκριμένα την οδηγία (ΕΕ) 2016/1629 του Ευρωπαϊκού Κοινοβουλίου και του Συμβουλίου (1). Το παράρτημα II της εν λόγω οδηγίας παραπέμπει στις τεχνικές προδιαγραφές για τα σκάφη όπως προβλέπονται στο πρότυπο ES-TRIN 2019/1. Η Επιτροπή είναι εξουσιοδοτημένη να επικαιροποιήσει την εν λόγω παραπομπή σύμφωνα με την πλέον πρόσφατη έκδοση του προτύπου ES-TRIN και να ορίσει την ημερομηνία έναρξης εφαρμογής του. |
| --- | --- |

(8)

Ενδείκνυται να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της CESNI, δεδομένου ότι το πρότυπο ES-TRIN 2021/1 θα μπορεί να επηρεάσει με καθοριστικό τρόπο το περιεχόμενο του δικαίου της Ένωσης, και συγκεκριμένα την οδηγία (ΕΕ) 2016/1629 του Ευρωπαϊκού Κοινοβουλίου και του Συμβουλίου (1). Το παράρτημα II της εν λόγω οδηγίας παραπέμπει στις τεχνικές προδιαγραφές για τα σκάφη όπως προβλέπονται στο πρότυπο ES-TRIN 2019/1. Η Επιτροπή είναι εξουσιοδοτημένη να επικαιροποιήσει την εν λόγω παραπομπή σύμφωνα με την πλέον πρόσφατη έκδοση του προτύπου ES-TRIN και να ορίσει την ημερομηνία έναρξης εφαρμογής του.

| (9) | Επιπλέον, κατά τη συνεδρίασή της στις 3 Δεκεμβρίου 2020, η CCNR αναμένεται να εγκρίνει απόφαση με την οποία θα τροποποιηθούν οι κανονισμοί της CCNR, ώστε να συμπεριληφθεί παραπομπή στο πρότυπο ES-TRIN 2021/1 και στο πρότυπο δοκιμής AIS εσωτερικής ναυσιπλοΐας 2021/3.0. Ως εκ τούτου, ενδείκνυται επίσης να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της CCNR. |
| --- | --- |

(9)

Επιπλέον, κατά τη συνεδρίασή της στις 3 Δεκεμβρίου 2020, η CCNR αναμένεται να εγκρίνει απόφαση με την οποία θα τροποποιηθούν οι κανονισμοί της CCNR, ώστε να συμπεριληφθεί παραπομπή στο πρότυπο ES-TRIN 2021/1 και στο πρότυπο δοκιμής AIS εσωτερικής ναυσιπλοΐας 2021/3.0. Ως εκ τούτου, ενδείκνυται επίσης να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της CCNR.

| (10) | Η Ένωση δεν είναι μέλος του CCNR ή του CESNI. Η θέση της Ένωσης στο πλαίσιο των εν λόγω οργάνων θα πρέπει συνεπώς να εκφραστεί από εκείνα τα κράτη μέλη που είναι μέλη των εν λόγω οργάνων, ενεργούντα από κοινού προς το συμφέρον της Ένωσης, |
| --- | --- |

(10)

Η Ένωση δεν είναι μέλος του CCNR ή του CESNI. Η θέση της Ένωσης στο πλαίσιο των εν λόγω οργάνων θα πρέπει συνεπώς να εκφραστεί από εκείνα τα κράτη μέλη που είναι μέλη των εν λόγω οργάνων, ενεργούντα από κοινού προς το συμφέρον της Ένωσης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1.   Η θέση που πρέπει να ληφθεί εξ ονόματος της Ένωσης στο πλαίσιο της ευρωπαϊκής επιτροπής για την εκπόνηση προτύπων στην εσωτερική ναυσιπλοΐα (CESNI) στις 13 Οκτωβρίου 2020 είναι να συμφωνήσει με την έγκριση του ευρωπαϊκού προτύπου καθορισμού των τεχνικών προδιαγραφών για τα πλοία εσωτερικής ναυσιπλοΐας («πρότυπο ES-TRIN») 2021/1 και του συμπληρωματικού προτύπου δοκιμής AIS εσωτερικής ναυσιπλοΐας 2021/3.0.

2.   Η θέση που πρέπει να ληφθεί εξ ονόματος της Ένωσης στην ολομέλεια της Κεντρικής Επιτροπής για τη Ναυσιπλοΐα στον Ρήνο (CCNR), στην οποία θα αποφασιστούν τεχνικές προδιαγραφές για τα πλοία εσωτερικής ναυσιπλοΐας, είναι να υποστηρίξει όλες τις προτάσεις για ευθυγράμμιση των τεχνικών προδιαγραφών με εκείνες του προτύπου ES-TRIN 2021/1 και του συμπληρωματικού προτύπου δοκιμής AIS εσωτερικής ναυσιπλοΐας 2021/3.0.

Άρθρο 2

1.   Η θέση της Ένωσης, όπως καθορίζεται στο άρθρο 1 παράγραφος 1, εκφράζεται από τα κράτη μέλη που είναι μέλη της CESNI, ενεργούντα από κοινού προς το συμφέρον της Ένωσης.

2.   Η θέση της Ένωσης, όπως καθορίζεται στο άρθρο 1 παράγραφος 2, εκφράζεται από τα κράτη μέλη που είναι μέλη της CCNR, ενεργούντα από κοινού προς το συμφέρον της Ένωσης.

Άρθρο 3

Ελάσσονος σημασίας αλλαγές τεχνικού χαρακτήρα στις θέσεις που αναφέρονται στα άρθρο 1 επιτρέπεται να συμφωνηθούν χωρίς περαιτέρω απόφαση του Συμβουλίου.

Άρθρο 4

Η παρούσα απόφαση αρχίζει να ισχύει την ημερομηνία της έκδοσής της.

Βρυξέλλες, 12 Οκτωβρίου 2020.

Για το Συμβούλιο

Ο Πρόεδρος

M. ROTH

---

(1)  Οδηγία (ΕΕ) 2016/1629 του Ευρωπαϊκού Κοινοβουλίου και του Συμβουλίου, της 14ης Σεπτεμβρίου 2016, σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας, την τροποποίηση της οδηγίας 2009/100/ΕΚ και την κατάργηση της οδηγίας 2006/87/ΕΚ (ΕΕ L 252 της 16.9.2016, σ. 118).

1

---

| 19.10.2020 | EL | Επίσημη Εφημερίδα της Ευρωπαϊκής Ένωσης | L 345/8 |
| --- | --- | --- | --- |

19.10.2020

EL

Επίσημη Εφημερίδα της Ευρωπαϊκής Ένωσης

L 345/8

---

ΕΚΤΕΛΕΣΤΙΚΗ ΑΠΟΦΑΣΗ (ΚΕΠΠΑ) 2020/1509 ΤΟΥ ΣΥΜΒΟΥΛΙΟΥ

της 16ης Οκτωβρίου 2020

για την εφαρμογή της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 31 παράγραφος 2,

Έχοντας υπόψη την απόφαση 2010/788/ΚΕΠΠΑ του Συμβουλίου, της 20ής Δεκεμβρίου 2010, για την επιβολή περιοριστικών μέτρων κατά της Λαϊκής Δημοκρατίας του Κονγκό και για την κατάργηση της κοινής θέσης 2008/369/ΚΕΠΠΑ (1) και ιδίως το άρθρο 6 παράγραφος 1,

Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,

Εκτιμώντας τα ακόλουθα:

| (1) | Στις 20 Δεκεμβρίου 2010 το Συμβούλιο εξέδωσε την απόφαση 2010/788/ΚΕΠΠΑ. |
| --- | --- |

(1)

Στις 20 Δεκεμβρίου 2010 το Συμβούλιο εξέδωσε την απόφαση 2010/788/ΚΕΠΠΑ.

| (2) | Στις 19 Αυγούστου 2020, η Επιτροπή του Συμβουλίου Ασφαλείας του Οργανισμού Ηνωμένων Εθνών, η οποία συγκροτήθηκε δυνάμει της απόφασης 1533 (2004) του Συμβουλίου Ασφαλείας του ΟΗΕ, τροποποίησε τις καταχωρίσεις για δύο πρόσωπα και τρεις οντότητες που υπόκεινται σε περιοριστικά μέτρα. |
| --- | --- |

(2)

Στις 19 Αυγούστου 2020, η Επιτροπή του Συμβουλίου Ασφαλείας του Οργανισμού Ηνωμένων Εθνών, η οποία συγκροτήθηκε δυνάμει της απόφασης 1533 (2004) του Συμβουλίου Ασφαλείας του ΟΗΕ, τροποποίησε τις καταχωρίσεις για δύο πρόσωπα και τρεις οντότητες που υπόκεινται σε περιοριστικά μέτρα.

| (3) | Το παράρτημα I της απόφασης 2010/788/ΚΕΠΠΑ θα πρέπει, συνεπώς, να τροποποιηθεί αναλόγως, |
| --- | --- |

(3)

Το παράρτημα I της απόφασης 2010/788/ΚΕΠΠΑ θα πρέπει, συνεπώς, να τροποποιηθεί αναλόγως,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα I της απόφασης 2010/788/ΚΕΠΠΑ τροποποιείται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

Βρυξέλλες, 16 Οκτωβρίου 2020.

Για το Συμβούλιο

Ο Πρόεδρος

M. ROTH

---

(1)  
  ΕΕ L 336 της 21.12.2010, σ. 30.

1

---

ΠΑΡΑΡΤΗΜΑ

I.

| 29. | Ntabo Ntaberi SHEKA |
| --- | --- |

29.

Ntabo Ntaberi SHEKA

Χαρακτηρισμός: Γενικός διοικητής, οργάνωση Nduma Defence of Congo, ομάδα Mayi Mayi Sheka.

Ημερομηνία γέννησης: 4 Απριλίου 1976.

Τόπος γέννησης: Walikale, περιοχή Walikalele, Λαϊκή Δημοκρατία του Κονγκό.

Ιθαγένεια: Λαϊκής Δημοκρατίας του Κονγκό.

Διεύθυνση: Goma, Βόρειο Kivu, Λαϊκή Δημοκρατία του Κονγκό (στη φυλακή)

Ημερομηνία καταχώρισης από τον ΟΗΕ: 28 Νοεμβρίου 2011.

Άλλες πληροφορίες: Παραδόθηκε στη MONUSCO στις 26 Ιουλίου 2017 και έκτοτε κρατείται από τις αρχές του Κονγκό. Η δίκη του για εγκλήματα πολέμου, εγκλήματα κατά της ανθρωπότητας και συμμετοχή σε εξεγερτικό κίνημα, ενώπιον του στρατοδικείου της Γκόμα, ξεκίνησε στα τέλη Νοεμβρίου του 2018. Διαδικτυακός σύνδεσμος για την ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/How-we-work/Notices/View-UN-Notices-Individuals

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Ο Ntabo Ntaberi Sheka, γενικός διοικητής του πολιτικού σκέλους της Mayi Mayi Sheka, είναι ο πολιτικός αρχηγός μιας κονγκολέζικης ένοπλης ομάδας που εμποδίζει τον αφοπλισμό, την αποστράτευση και την επανένταξη των μαχητών. Η Mayi Mayi Sheka είναι παραστρατιωτική ομάδα με έδρα το Κονγκό που επιχειρεί από βάσεις στην περιοχή Walikale στην ανατολική ΛΔΚ. Η ομάδα Mayi Mayi Sheka έχει κάνει επιθέσεις σε ορυχεία στην ανατολική ΛΔΚ, έχει καταλάβει τα ορυχεία Bisiye και έχει αποσπάσει με εκβιασμούς ποσά από ντόπιους. Ο Ntabo Ntaberi Sheka έχει επίσης διαπράξει σοβαρές παραβιάσεις του διεθνούς δικαίου που στρέφονται κατά παιδιών. Ο Ntabo Ntaberi Sheka σχεδίασε και οργάνωσε σειρά επιθέσεων στην περιοχή Walikale από τις 30 Ιουλίου ως τις 2 Αυγούστου 2010, για να τιμωρηθεί ο τοπικός πληθυσμός που κατηγορήθηκε για συνεργασία με τις κυβερνητικές δυνάμεις του Κονγκό. Κατά τη διάρκεια αυτών των επιθέσεων, παιδιά βιάσθηκαν και απήχθησαν, υποχρεώθηκαν σε καταναγκαστική εργασία και υπεβλήθησαν σε βάναυση, απάνθρωπη και ταπεινωτική μεταχείριση. Επίσης, η παραστρατιωτική ομάδα Mayi Mayi Sheka στρατολογεί διά της βίας αγόρια και έχει στις τάξεις της παιδιά από δίκτυα στρατολόγησης.

| 30. | Bosco TAGANDA |
| --- | --- |

30.

Bosco TAGANDA

[γνωστός και ως: α) Bosco Ntaganda, β) Bosco Ntagenda, γ) Στρατηγός Taganda, δ) Lydia (όταν αποτελούσε μέλος της APR), ε) Terminator, στ) Tango Romeo (κωδικός κλήσης), ζ) Romeo (κωδικός κλήσης), η) Ταγματάρχης]

Διεύθυνση: Χάγη, Κάτω Χώρες (από τον Ιούνιο του 2016).

Ημερομηνία γέννησης: μεταξύ 1973 και 1974.

Τόπος γέννησης: Bigogwe, Ρουάντα.

Ιθαγένεια: Λαϊκής Δημοκρατίας του Κονγκό.

Διεύθυνση: Χάγη, Κάτω Χώρες.

Ημερομηνία καταχώρισης από τον ΟΗΕ: 1 Νοεμβρίου 2005.

Άλλες πληροφορίες: Γεννημένος στη Ρουάντα, μετακόμισε στη Nyamitaba, στην περιοχή Masisi, στο Βόρειο Kivu, όταν ήταν παιδί. Διορίστηκε ταξίαρχος των FARDC της ΛΔΚ με προεδρικό διάταγμα στις 11 Δεκεμβρίου 2004, μετά τις ειρηνευτικές συμφωνίες του Ituri. Πρώην αρχηγός επιτελείου του CNDP, έγινε στρατιωτικός αρχηγός του CNDP, μετά τη σύλληψη του Laurent Nkunda τον Ιανουάριο του 2009. Από τον Ιανουάριο του 2009, de facto αναπληρωτής διοικητής των διαδοχικών επιχειρήσεων «Umoja Wetu», «Kimia II» και «Amani Leo» κατά της FDLR στο Βόρειο και Νότιο Kivu. Εισήλθε στη Ρουάντα τον Μάρτιο του 2013 και παραδόθηκε οικειοθελώς στους αξιωματούχους του ΔΠΔ στο Kigali στις 22 Μαρτίου. Ακολούθησε η μεταγωγή του στο ΔΠΔ στη Χάγη, Κάτω Χώρες. Στις 9 Ιουνίου 2014, το ΔΠΔ επιβεβαίωσε 13 κατηγορίες εγκλημάτων πολέμου και πέντε κατηγορίες εγκλημάτων κατά της ανθρωπότητας εις βάρος του· η δίκη άρχισε τον Σεπτέμβριο του 2015. Στις 8 Ιουλίου 2019, το ΔΠΔ τον έκρινε ένοχο για 18 κατηγορίες εγκλημάτων πολέμου και εγκλημάτων κατά της ανθρωπότητας που διαπράχθηκαν στο Ituri το 2002-2003. Στις 7 Νοεμβρίου 2019 καταδικάστηκε σε συνολική ποινή φυλάκισης 30 ετών. Έχει ασκήσει έφεση τόσο κατά της καταδίκης όσο και επί της ποινής του. Διαδικτυακός σύνδεσμος για την ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/How-we-work/Notices/View-UN-Notices-Individuals

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Από τη θέση του στρατιωτικού διοικητή του UPC/L, ο Bosco Taganda άσκησε επιρροή στις πολιτικές του διατηρώντας το πρόσταγμα και τον έλεγχο των δραστηριοτήτων του UPC/L, μιας από τις ένοπλες και παραστρατιωτικές ομάδες που αναφέρονται στην παράγραφο 20 της απόφασης 1493 (2003)· ενέχεται σε εμπόριο όπλων κατά παράβαση του εμπάργκο όπλων. Διορίστηκε στρατηγός στους κόλπους των FARDC τον Δεκέμβριο του 2004, αρνήθηκε όμως να δεχθεί την προαγωγή αυτή και έτσι έμεινε εκτός FARDC. Σύμφωνα με το Γραφείο του Ειδικού Αντιπροσώπου του ΓΓ για τα παιδιά και τις ένοπλες συγκρούσεις, ευθύνεται για τη στρατολόγηση και χρησιμοποίηση παιδιών στο Ituri το 2002 και 2003, άμεσα ή/και ως υπεύθυνος διοικητής για 155 περιπτώσεις στρατολόγησης και χρησιμοποίησης παιδιών στο Βόρειο Kivu μεταξύ 2002 και 2009. Ως Αρχηγός Επιτελείου του CNDP, ευθύνεται και άμεσα και ως υπεύθυνος διοικητής για τη σφαγή της Kiwanja (Νοέμβριος του 2008).

Γεννημένος στη Ρουάντα, μετακόμισε στη Nyamitaba, στην περιοχή Masisi, στην επαρχία του Βόρειου Kivu, όταν ήταν παιδί. Τον Ιούνιο του 2011 διέμενε στο Goma και ήταν ιδιοκτήτης μεγάλων αγροκτημάτων στο Ngungu, στην περιοχή Masisi στο Βόρειο Kivu. Διορίστηκε ταξίαρχος των FARDC της ΛΔΚ με προεδρικό διάταγμα στις 11 Δεκεμβρίου 2004, μετά τις ειρηνευτικές συμφωνίες του Ituri. Υπήρξε πρώην αρχηγός επιτελείου του CNDP και εν συνεχεία έγινε στρατιωτικός αρχηγός του CNDP, μετά τη σύλληψη του Laurent Nkunda τον Ιανουάριο του 2009. Από τον Ιανουάριο του 2009, υπήρξε de facto αναπληρωτής διοικητής των διαδοχικών επιχειρήσεων «Umoja Wetu», «Kimia II» και «Amani Leo» κατά της FDLR στις επαρχίες του Βόρειου και Νότιου Kivu. Εισήλθε στη Ρουάντα τον Μάρτιο του 2013, παραδόθηκε οικειοθελώς στους αξιωματούχους του ΔΠΔ στο Kigali στις 22 Μαρτίου και στη συνέχεια μεταφέρθηκε στο ΔΠΔ στη Χάγη, Κάτω Χώρες. Στις 9 Ιουνίου 2014, το ΔΠΔ επιβεβαίωσε 13 κατηγορίες εγκλημάτων πολέμου και πέντε κατηγορίες εγκλημάτων κατά της ανθρωπότητας εις βάρος του. Η δίκη άρχισε τον Σεπτέμβριο του 2015.

II.

| 1. | ADF (ALLIED DEMOCRATIC FORCES ήτοι Συμμαχικές Δημοκρατικές Δυνάμεις) |
| --- | --- |

1.

ADF (ALLIED DEMOCRATIC FORCES ήτοι Συμμαχικές Δημοκρατικές Δυνάμεις)

[γνωστή και ως: α) Forces Democratiques Alliées-Armée Nationale de Liberation de l’Ouganda· β) ADF/NALU· γ) NALU]

Διεύθυνση: Επαρχία Βόρειου Kivu, Λαϊκή Δημοκρατία του Κονγκό.

Ημερομηνία καταχώρισης από τον ΟΗΕ: 30 Ιουνίου 2014.

Άλλες πληροφορίες: Ιδρυτής και ηγέτης της ADF, ο Jamil Mukulu συνελήφθη στο Dar es Salaam της Τανζανίας τον Απρίλιο του 2015. Κατόπιν, εκδόθηκε στην Καμπάλα της Ουγκάντας, τον Ιούλιο του 2015. Εικάζεται ότι τελεί υπό αστυνομική κράτηση εν αναμονή της δίκης του από τον Ιούνιο του 2016. Ο Seka Baluku διαδέχθηκε τον Jamil Mukulu ως γενικό ηγέτη των ADF. Όπως επισημαίνεται σε διάφορες εκθέσεις της ομάδας εμπειρογνωμόνων του ΟΗΕ για τη ΛΔΚ (S/2015/19, S/2015/797, S/2016/1102, S/2017/672, S/2018/531, S/2019/469, S/2019/974, S/2020/482), η ADF, υπό την ηγεσία μεταξύ άλλων των Seka Baluku, διέπραξε, σχεδίασε ή/και κατηύθυνε κατ’ επανάληψη τη στόχευση, τη θανάτωση και τον ακρωτηριασμό, τον βιασμό και άλλες πράξεις σεξουαλικής βίας, την απαγωγή αμάχων, συμπεριλαμβανομένων παιδιών, καθώς και τις επιθέσεις σε χωριά και εγκαταστάσεις υγειονομικής περίθαλψης, ιδίως στο Mamove της περιοχής Beni, στις 12 και 24 Φεβρουαρίου 2019, και στο Mantumbi της περιοχής Beni στις 5 Δεκεμβρίου 2019 και στις 30 Ιανουαρίου 2020, καθώς και τη συνεχή στρατολόγηση και χρησιμοποίηση παιδιών σε επιθέσεις και αναγκαστική εργασία στην περιοχή Beni της ΛΔΚ από τουλάχιστον το 2015. Διαδικτυακός σύνδεσμος για την ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/How-we-work/Notices/View-UN-Notices-Entities

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Οι Συμμαχικές Δημοκρατικές Δυνάμεις (ADF) συστάθηκαν το 1995 και έχουν ως βάση την ορεινή συνοριακή περιοχή ΛΔΚ-Ουγκάντας. Σύμφωνα με την τελική έκθεση που εξέδωσε η ομάδα εμπειρογνωμόνων του ΟΗΕ για τη Λαϊκή Δημοκρατία του Κονγκό το 2013 και η οποία επικαλείται αξιωματούχους από την Ουγκάντα και πηγές του ΟΗΕ, το 2013 η ADF αριθμούσε 1 200 έως 1 500 ένοπλους μαχητές ανεπτυγμένους στο βορειοανατολικό τμήμα της περιοχής Beni της επαρχίας του Βόρειου Kivu, κοντά στα σύνορα με την Ουγκάντα. Οι ίδιες πηγές εκτιμούν ότι η ADF αριθμεί συνολικά από 1 600 έως 2 500 μέλη (συμπεριλαμβανομένων γυναικών και παιδιών). Λόγω των επιθετικών στρατιωτικών επιχειρήσεων των FARDC και της αποστολής σταθεροποίησης του ΟΗΕ στη ΛΔΚ (MONUSCO) που διεξήχθησαν το 2013 και το 2014, οι μαχητές της ADF έχουν διασκορπιστεί σε πολλές μικρότερες βάσεις ενώ τα γυναικόπαιδα έχουν μετατοπιστεί σε περιοχές δυτικά του Beni και κατά μήκος των συνόρων Ituri-Βόρειου Kivu. Ο στρατιωτικός διοικητικής της ADF είναι ο Hood Lukwago και ο ανώτατος ηγέτης της είναι ο Jamil Mukulu, ο οποίος ήδη υπόκειται σε κυρώσεις.

Η ADF έχει διαπράξει σοβαρές παραβιάσεις του διεθνούς δικαίου και της απόφασης 2078 (2012) του ΣΑΗΕ, όπως περιγράφεται κατωτέρω.

Η ADF έχει στρατολογήσει και χρησιμοποιήσει παιδιά στρατιώτες, κατά παραβίαση του ισχύοντος διεθνούς δικαίου [απόφαση του ΣΑΗΕ παράγραφος 4 στοιχείο δ)].

Η τελική έκθεση της ομάδας εμπειρογνωμόνων για το 2013 ανέφερε ότι οι η ομάδα μίλησε με τρεις πρώην μαχητές της ADF, οι οποίοι δραπέτευσαν το 2013 και περιέγραψαν πώς οι στρατολόγοι της ADF στην Ουγκάντα προσελκύουν άτομα στη ΛΔΚ με ψευδείς υποσχέσεις απασχόλησης (για τους ενήλικες) και δωρεάν παιδείας (για τα παιδιά) και στη συνέχεια τους υποχρεώνουν να ενταχθούν στην ADF. Επίσης σύμφωνα με την έκθεση της ομάδας εμπειρογνωμόνων, πρώην μαχητές της ADF δήλωσαν στην ομάδα ότι οι ομάδες εκπαίδευσης της ADF περιλαμβάνουν ενήλικες άντρες και αγόρια· δύο αγόρια τα οποία δραπέτευσαν από την ADF το 2013 είπαν στην ομάδα ότι είχαν λάβει στρατιωτική εκπαίδευση από την ADF. Η έκθεση της Ομάδας Εμπειρογνωμόνων περιλαμβάνει επίσης περιγραφή της εκπαίδευσης της ADF από «πρώην παιδί στρατιώτη της ADF».

Σύμφωνα με την τελική έκθεση της ομάδας εμπειρογνωμόνων (2012), η ADF στρατολογεί μεταξύ άλλων παιδιά, όπως κατέδειξε η περίπτωση στρατολόγου της ADF, ο οποίος συνελήφθη από τις αρχές της Ουγκάντας στο Kasese με έξι νεαρά αγόρια καθ’ οδόν προς τη ΛΔΚ τον Ιούλιο του 2012.

Συγκεκριμένο παράδειγμα της στρατολόγησης και χρησιμοποίησης παιδιών από την ADF περιγράφεται σε επιστολή της 6ης Ιανουαρίου 2009 της πρώην Διευθύντριας του HRW για την Αφρική, κας Georgette Gagnon, προς τον πρώην Υπουργό Δικαιοσύνης της Ουγκάντας, κ. Kiddhu Makubuyu, όπου αναφέρεται ότι ένα 9χρονο αγόρι, ονόματι Bushobozi Irumba, απήχθη από την ADF το 2000. Καθήκον του ήταν η μεταφορά μαχητών της ADF και η παροχή λοιπών υπηρεσιών προς αυτούς.

Επιπλέον, στο περιοδικό «The Africa Report» αναφέρθηκε ότι η ADF στρατολογεί παιδιά ηλικίας ακόμη και 10 ετών, καθώς και ότι εκπρόσωπος των Ενόπλων Δυνάμεων της Ουγκάντας (UPDF) δήλωσε ότι οι UPDF διέσωσαν 30 παιδιά από στρατόπεδο εκπαίδευσης στο νησί Buvuma στη λίμνη Βικτόρια.

Η ADF έχει επίσης διαπράξει πληθώρα παραβιάσεων των διεθνών ανθρωπίνων δικαιωμάτων και του διεθνούς ανθρωπιστικού δικαίου κατά γυναικών και παιδιών, συμπεριλαμβανομένων δολοφονιών, ακρωτηριασμών και σεξουαλικής βίας [απόφαση ΣΑΗΕ, παράγραφος 4 στοιχείο ε)].

Σύμφωνα με την τελική έκθεση της Ομάδας Εμπειρογνωμόνων του 2013, το 2013 η ADF επιτέθηκε σε αρκετά χωριά, αναγκάζοντας περισσότερους από 66 000 ανθρώπους να καταφύγουν στην Ουγκάντα. Οι εν λόγω επιθέσεις ερήμωσαν μια μεγάλη περιοχή, την οποία η ADF έχει πλέον υπό τον έλεγχό της, με απαγωγές ή δολοφονίες ανθρώπων που επιστρέφουν στα χωριά τους. Μεταξύ Ιουλίου και Σεπτεμβρίου 2013, η ADF αποκεφάλισε τουλάχιστον πέντε ανθρώπους στην περιοχή Kamango, πυροβόλησε πολλούς άλλους και απήγαγε δεκάδες ακόμη. Οι εν λόγω ενέργειες τρομοκράτησαν τον τοπικό πληθυσμό και απέτρεψαν ανθρώπους να επιστρέψουν στο σπίτι τους.

Μέσω Παγκόσμιας Οριζόντιας Διακοίνωσης (Global Horizontal Note), ενός μηχανισμού παρακολούθησης και αναφοράς σοβαρότατων παραβιάσεων εις βάρος παιδιών σε περιπτώσεις ένοπλης σύγκρουσης, η Ομάδα Εργασίας για τα Παιδιά και τις Ένοπλες Συγκρούσεις του Συμβουλίου Ασφαλείας (CAAC) ενημερώθηκε ότι κατά την περίοδο αναφοράς Οκτωβρίου-Δεκεμβρίου 2013, η ADF ήταν υπεύθυνη για 14 από τις 18 καταγεγραμμένες περιπτώσεις με θύματα παιδιά, συμπεριλαμβανομένου ενός περιστατικού που διαδραματίστηκε την 11η Δεκεμβρίου 2013, στην περιοχή του Beni, στο Βόρειο Kivu, όταν η ADF επιτέθηκε στο χωριό Musuku, σκοτώνοντας 23 ανθρώπους, μεταξύ των οποίων 11 παιδιά (τρία κορίτσια και οκτώ αγόρια), ηλικίας από 2 μηνών έως 17 ετών. Όλα τα θύματα είχαν υποστεί σοβαρότατους ακρωτηριασμούς με ματσέτες, συμπεριλαμβανομένων δύο παιδιών που επέζησαν από την επίθεση.

Στην έκθεση του Μαρτίου του 2014 του Γενικού Γραμματέα για τη σεξουαλική βία που συνδέεται με Συγκρούσεις, οι «Συμμαχικές Δημοκρατικές Δυνάμεις — Εθνικός Στρατός για την Απελευθέρωση της Ουγκάντας» περιλαμβάνονται στον κατάλογο των «Ευλόγως υποπτευόμενων για διάπραξη ή ευθύνη σε βιασμό ή άλλες μορφές σεξουαλική βίας σε περιπτώσεις ένοπλης σύγκρουσης.»

Η ADF έχει επίσης συμμετάσχει σε επιθέσεις κατά κυανόκρανων της MONUSCO [απόφαση ΣΑΗΕ, παράγραφος 4 στοιχείο θ)].

Τέλος, η Σταθεροποιητική Αποστολή του Οργανισμού Ηνωμένων Εθνών στη Λαϊκή Δημοκρατία του Κονγκό (MONUSCO) ανέφερε ότι η ADF έχει πραγματοποιήσει τουλάχιστον δύο επιθέσεις κατά κυανόκρανων της MONUSCO. Η πρώτη έλαβε χώρα στις 14 Ιουλίου 2013 και συνίστατο σε επίθεση κατά μονάδας περιπολίας της MONUSCO στον δρόμο μεταξύ των περιοχών Mbau και Kamango. Η εν λόγω επίθεση περιγράφεται λεπτομερώς στην τελική έκθεση της Ομάδας Εμπειρογνωμόνων του 2013. Η δεύτερη επίθεση έλαβε χώρα στις 3 Μαρτίου 2014. Ένα όχημα της MONUSCO δέχθηκε επίθεση με χειροβομβίδες σε απόσταση δέκα χιλιομέτρων από το αεροδρόμιο Mavivi στο Beni, κατά την οποία τραυματίστηκαν πέντε κυανόκρανοι.

Ιδρυτής και ηγέτης της ADF, ο Jamil Mukulu συνελήφθη στο Dar es Salaam της Τανζανίας τον Απρίλιο του 2015. Κατόπιν, εκδόθηκε στην Καμπάλα της Ουγκάντας, τον Ιούλιο του 2015. Από τον Ιούνιο του 2016 τελεί υπό αστυνομική κράτηση εν αναμονή της δίκης του.

| 7. | MACHANGA LTD |
| --- | --- |

7.

MACHANGA LTD

Διεύθυνση: Plot 55A, Upper Kololo Terrace, Καμπάλα, Ουγκάντα.

Ημερομηνία καταχώρισης από τον ΟΗΕ: 29 Μαρτίου 2007.

Άλλες πληροφορίες: Εταιρεία εξαγωγής χρυσού (Διευθυντές: κ. Rajendra Kumar Vaya και κ. Hirendra M. Vaya). Το 2010 δεσμεύθηκαν από την τράπεζα Bank of Nova Scotia Mocatta (ΗΒ) περιουσιακά στοιχεία της Machanga, που τηρούνταν στον λογαριασμό της Emirates Gold. Οι ιδιοκτήτες της Machanga εξακολουθούν να ασχολούνται με την αγορά χρυσού από την ανατολική ΛΔΚ. Η Machanga Ltd υπέβαλε για τελευταία φορά ετήσια φορολογική δήλωση το 2004 και έχει καταχωριστεί ως «ανενεργή» σύμφωνα με τις αρχές της Δημοκρατίας της Ουγκάντας. Διαδικτυακός σύνδεσμος για την ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/How-we-work/Notices/View-UN-Notices-Entities

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Η Machanga αγόραζε χρυσό μέσω τακτικών εμπορικών σχέσεων με εμπόρους της ΛΔΚ που διατηρούσαν στενούς δεσμούς με παραστρατιωτικές οργανώσεις. Αυτό συνιστά «παροχή συνδρομής» σε παράνομες ένοπλες ομάδες κατά παράβαση του εμπάργκο όπλων στις αποφάσεις 1493 (2003) και 1596 (2005). Εταιρεία εξαγωγής χρυσού (Διευθυντές: κ. Rajendra Kumar Vaya και κ. Hirendra M. Vaya). Το 2010 δεσμεύθηκαν από την τράπεζα Bank of Nova Scotia Mocatta (ΗΒ) περιουσιακά στοιχεία της Machanga, που τηρούνταν στον λογαριασμό της Emirates Gold. Ο Rajendra Kumar, πρώην ιδιοκτήτης της Machanga, και ο αδελφός του, Vipul Kumar, εξακολουθούν να ασχολούνται με την αγορά χρυσού από την ανατολική ΛΔΚ.

| 9. | UGANDA COMMERCIAL IMPEX (UCI) LTD |
| --- | --- |

9.

UGANDA COMMERCIAL IMPEX (UCI) LTD

Διεύθυνση: α) Plot 22, Kanjokya Street, Kamwokya, Καμπάλα, Ουγκάντα (Τηλ.: +256 41 533 578/9), β) PO BOX 22 709, Καμπάλα, Ουγκάντα.

Ημερομηνία καταχώρισης από τον ΟΗΕ: 29 Μαρτίου 2007.

Άλλες πληροφορίες: Εταιρεία εξαγωγής χρυσού. (Διευθυντές: κ. Jamnadas V. LODHIA, γνωστός ως «Chuni» και οι γιοι του, κ. Kunal J. LODHIA και Jitendra J. LODHIA). Τον Ιανουάριο του 2011, οι αρχές της Ουγκάντας ανακοίνωσαν στην Επιτροπή ότι, κατόπιν ειδικής παρέκκλισης, η Emirates Gold εξόφλησε την οφειλή της UCI προς την τράπεζα Crane Bank στην Καμπάλα, οδηγώντας σε οριστικό κλείσιμο των λογαριασμών της. Οι διευθυντές της UCI εξακολουθούν να ασχολούνται με την αγορά χρυσού από την ανατολική ΛΔΚ. Η Uganda Commercial Impex (UCI) Ltd υπέβαλε για τελευταία φορά ετήσια φορολογική δήλωση το 2013 και έχει καταχωριστεί ως «ανενεργή» από τις αρχές της Δημοκρατίας της Ουγκάντας. Διαδικτυακός σύνδεσμος για την ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/How-we-work/Notices/View-UN-Notices-Entities

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

Η UCI αγόραζε χρυσό μέσω τακτικών εμπορικών σχέσεων με εμπόρους της ΛΔΚ που διατηρούσαν στενούς δεσμούς με παραστρατιωτικές οργανώσεις. Αυτό συνιστά «παροχή συνδρομής» σε παράνομες ένοπλες ομάδες κατά παράβαση του εμπάργκο όπλων στις αποφάσεις 1493 (2003) και 1596 (2005). Εταιρεία εξαγωγής χρυσού. (πρώην Διευθυντές: κ. J.V. LODHIA, γνωστός ως «Chuni», και ο γιος του, κ. Kunal LODHIA). Τον Ιανουάριο του 2011, οι αρχές της Ουγκάντας ανακοίνωσαν στην Επιτροπή ότι, κατόπιν ειδικής παρέκκλισης, η Emirates Gold εξόφλησε την οφειλή της UCI προς την τράπεζα Crane Bank στην Καμπάλα, οδηγώντας σε οριστικό κλείσιμο των λογαριασμών της. Ο πρώην ιδιοκτήτης της UCI, J.V. Lodhia, και ο γιος του, Kumal Lodhia, εξακολούθησαν να ασχολούνται με την αγορά χρυσού από την ανατολική ΛΔΚ.

---